**Informacije o projektu podrške CHANSON za pripremu na prijelaz u srednju školu**

Poštovani roditelji,

prijelaz iz osnovnog u srednji nivo obrazovanja je važan korak u školskoj karijeri djeteta. Zato mnoga djeca tokom ove fazi dobijaju podršku svojih roditelja. Međutim, ima i djece koja socijalno nisu privilegirana i koju njihovi roditelji iz raznih razloga ne mogu podržati.

Zato Institut «Obrazovanje i društvo“ Pedagoške više škole St. Gallen provodi projekt podrške CHANSON (= davanje šansi selekcijom) kojim se odabranoj djeci koja su malo socijalno privilegirana pruža pomoć kod prijelaza u srednju školu. Za odabranu djecu učestvovanje je besplatno.

**Ko se može prijaviti?**

Vaše dijete se može prijaviti za projekt podrške CHANSON ako ispunjava sljedeće uslove:

1. od avgusta 2013. ide u 6. razred u školskoj zajednici koja učestvuje u projektu.
2. u svjedočanstvu 5. razreda ima ocjene za jezike, matematiku i moju okolinu između 4 i 4-5.
3. Vaše dijete ima iskazanu želju da pređe u srednju školu.
4. Vaše dijete je motivirano i rado uči.
5. Vaše dijete odrasta u malo privilegiranim socijalnim uslovima.

**Kada je neko dijete malo socijalno privilegirano?**

U projektu CHANSON neko dijete se smatra malo socijalno privilegiranim ako se najmanje dvije od sljedećih izjava odnose na njega:

1. Roditelji imaju male finansijske mogućnosti.
2. Roditelji ne mogu pomoći u pohađanju škole.
3. U porodici se ne govori njemački jezik.
4. U porodici živi više od četvero djece.
5. Neko u porodici (majka, otac ili braća/sestre) ima teških zdravstenih problema.
6. Dijete živi u porodici sa samohranim roditeljem.

**Kada se vrši podrška?**

Podrška se vrši tokom cijelog 6. razreda i u prvom polugodištu srednje škole svake subote ujutro za vrijeme predavanja u školi u Vašoj zajednici gdje živite (s izuzetkom školskog raspusta).

**U čemu se pomaže?**

Pomaže se prije svega u matematici i njemačkom jeziku te u samostalnom učenju i savladavanju stresa za vrijeme provjere znanja na časovima.

**Ko pruža podršku?**

Nastavu provodi osoba osposobljena za pružanje podrške u učenju koju pomažu studenti i studentice (= budući predavači) Pedagoške više škole St. Gallen.

**Šta se očekuje od roditelja djece kojima se pruža podrška?**

Od roditelja (= majka i/ili otac / zakonski odgajatelj) se očekuje da podrže redovno posjećivanje nastave svoje djece za vrijeme projekta podrške. Tri subote ujutro će se održati obuka za roditelje djece kojima se pruža podrška. Učestvovanje roditelja je izričito poželjno.

**Kako se odvija izbor prijavljene djece?**

Prijavljena djeca koja ispunjavaju uslove za učestvovanje u projektu podrške CHANSON će biti pozvana na razgovor za prijem s odgovornim osobama projekta podrške. Oni odlučuju o dodjeli ograničenih mjesta za učestovanje u projektu podrške.   
Roditelji će biti pismeno obaviješteni o odluci.

**Kako mogu prijaviti svoje dijete?**

Ukoliko želite prijaviti Vaše dijete za projekt podrške CHANSON, tražite od razrednika Vašeg djeteta formular za prijavu.

**Kome se mogu obratiti ako imam pitanja koja se tiču projekta?**

Molimo da se obratite razredniku Vašeg djeteta na XXX